runetrust/blame-folketinget-dk huggingface dataset:
Morten Messerschmidt (DF), 2024-05-02:
Hvis årsagen til den manglende integration af muslimer i Danmark skyldtes Dansk Folkeparti, kunne hr. Torsten Gejl måske forklare mig, hvad årsagen så er til, at integrationen af muslimer i Tyskland, Holland, Østrig, Frankrig, Italien, Grækenland og alle andre europæiske lande, der har underlagt sig den her hovedløse masseindvandring de sidste 30-40 år, er lige så ringe.
Keld Albrechtsen (EL), 2001-05-03:
Men jeg forstod, at hr. Melchior alligevel var indstillet på, at vi skulle tage spørgsmålet om Israels forhold til associeringsaftalen op, at det skal rejses i Associeringsrådet, at aftalen skal overholdes, at bestemmelserne om menneskerettighederne skal overholdes. Det vil vi gerne samarbejde med hr. Melchior om.
Anne Grete Holmsgaard (SF), 2003-03-12:
Det helt afgørende for at holde sig til ånden i den og for at få noget ud af det er jo, at man som nation siger: Vi vil ikke handle med varm luft, vi vil kun bruge penge på tiltag, der fører til reelle reduktioner i udslippet af drivhusgasser, for det er hele meningen med protokollen.
Pernille Rosenkrantz-Theil (EL), 2003-10-31:
Det er måske netop, fordi den gruppe har forstået, erkendt og gennemført et uddannelsessystem, der ikke er planøkonomisk, og måske netop fordi det liberalistiske og det konservative i sin grundform og i sit endemål har vist sig at være for stift i et samfund
Marianne Jelved (RV), 2001-12-06:
I regeringsgrundlaget skriver VK-regeringen: »Flygtningebegrebet bringes i overensstemmelse med de internationale konventioner, så Danmark følger forpligtelserne efter konventionerne, men ikke giver opholdstilladelse til tusinder af andre, der ikke opfylder konventionernes krav.« Hvad er det for tusinder af andre, der ikke opfylder
Inger Støjberg (V), 2017-01-13:
Initiativerne skal sikre, at borgerne kan færdes trygt i det offentlige rum, og det er helt afgørende for regeringen, at det er sådan. Lad mig til sidst opsummere regeringens holdning: Der skal med hård hånd tages fat i enhver udlænding, der kommer til Danmark for at begå kriminalitet – det gælder selvfølgelig også udenlandske hjemløse, der begår kriminalitet – og vi skal fortsætte vores stærke og vedvarende fokus på at styrke myndighedernes indsats med problemet med tilrejsende kriminelle og hjemløse, herunder fra andre EU-lande.
Morten Østergaard (RV), 2010-12-02:
Vi synes også, at det er klogt, som vi nu også er blevet enige om, at vi får taget hul på den venteliste over boligområder, som står med renoveringsprojekter, der er klar til at blive sat i gang, og hvor Landsbyggefonden har sagt, at de er vigtige og nødvendige.
Kirsten Normann Andersen (SF), 2022-01-20:
Når De Konservative foreslår at øge antallet af hoveduddannelsesforløb i almen medicin, mener jeg faktisk også, at partiet så at sige sparker en åben dør ind, for netop lægedækningen har jo haft rigtig stor sundhedspolitisk opmærksomhed – og med rette.
Nikolaj Villumsen (EL), 2017-12-01:
I stedet for at bruge milliarder på oprustning med øget fare for konflikt til følge, bør Danmark fokusere på at styrke den grønne omstilling og sikre udvikling i verdens fattigste lande til fordel for de mest fattige og udsatte mennesker og til hjælp i nærområderne, så nærområderne, der tager sig af langt, langt størstedelen af verdens flygtninge i dag, ikke bryder sammen.
Anders Fogh Rasmussen (V), 2003-04-02:
Men når der engang er et resultat - og jeg er ikke et øjeblik i tvivl om, at der kommer en reform af EU's landbrugspolitik, som betyder en reduktion af subsidierne - så må vi nationalt tage stilling til: Hvad gør vi for at sikre, at der også i Danmark kan drives landbrug på konkurrencedygtige vilkår?
Søren Pape Poulsen (KF), 2018-01-31:
Derfor har vi lanceret en indbrudspakke; vi har indsat en særlig bestemmelse i straffeloven; vi har i fællesskab, regeringen og Dansk Folkeparti, afsat en pulje på finansloven til politiets kriminalitetsbekæmpende indsats i de grænsenære områder mod bl.a. Tyskland og Sverige; der er opsat ANPG-kameraer ved samtlige grænseovergange til Tyskland, så trafikken over grænsen kan monitoreres og oplysningerne kan anvendes i politiets efterforskning.
Peder Hvelplund (EL), 2021-10-07:
For er der noget, som vi efter min opfattelse har lært af corona, er det jo netop, hvor vigtigt det er med styrken ved et stærkt fællesskab, altså at vi har et stærkt fællesskab, der kan holde hånden under vores sårbare og udsatte borgere, men også holde hånden under vores arbejdspladser.
Birthe Skaarup (DF), 2004-03-26:
Som sagt synes vi, at der bør ske en udvikling og en forbedring af samarbejdet mellem den sociale del, kriminalforsorgen og sundhedsområdet, og efter min vurdering bør der følges op på anvendelse af de manglende udskrivningsaftaler og koordineringsplaner, som psykiatriloven lægger op til.
Joachim B. Olsen (LA), 2011-10-12:
Så når man afskaffer det her fradrag, vil det da alt andet lige betyde, at uligheden stiger, for så vil man jo skabe et incitament for virksomhederne til kun at tegne sundhedsforsikringer for deres nøglemedarbejdere, for dem, der er mest produktive, dvs. dem, der tjener mest, dem med de høje uddannelser, dem med de høje lønninger.
Poul Nyrup Rasmussen (S), 2002-05-21:
er det fantastisk vigtigt at huske, at en humanistisk, realistisk, ordentlig og sammenhængende asylpolitik ikke kan nøjes med at blive formuleret alene på dansk grund, men også må forudsætte et offensivt, aktivt og fremadrettet samarbejde med vore EU-partnere og desuden en langsigtet ulandsbistand, som er holdbar, og som kan forhindre ny terrorisme på meget lang sigt. Det andet, jeg vil sige til fru Charlotte Antonsen - måske skal jeg lige tilføje, at jeg må komme igen til hr. Jens Kirk, hvis jeg ikke når det i denne svarrunde - er, at Øststøtten rent faktisk bliver nedskåret. Fru Charlotte Antonsen må huske, at man ikke kan tilsløre dette faktum ved alene at henvise til udbetalingen af støttemidler til for længst trufne beslutninger, der er bevilget og finansieret af SR-regeringen. Kendsgerningen er jo - det fremgår også af sagens rette sammenhæng, det er jo indrømmet af finansministeren i et svar til fru Pernille Blach Hansen på spørgsmål nr. S 1903 - at der er sket en beskæring i et betydeligt omfang, helt ned til en tredjedel, som jeg nævnte før.
Morten Dahlin (V), 2020-06-09:
Hvis man slår ordet sorg op i den danske ordbog, står der: »Dyb, vedvarende, smertelig følelse af tab, ulykke, svær modgang el.lign., især efter en elsket persons død.« Ja, det er rigtig nok sorg, og den følelse kender de fleste af os nok, for den hører jo desværre med til det at være menneske.
Magnus Heunicke (S), 2020-01-24:
Nej, jeg er glad for at være minister i et land med et stærkt sundhedsvæsen, hvor der er en meget, meget høj grad af faglighed, og hvor vi er lykkedes med det, som mange af mine ministerkolleger i resten af verden kæmper med, nemlig at få taget bedre hånd om den kæmpe stigning, der er i medicinudgifterne.
Jens Heimburger (KF), 1998-06-02:
Det Konservative Folkeparti er enig med forslagsstillerne om, at det skal gøres lovligt at anvende elektroniske hjælpemidler til overvågning af senildemente, men vi tror ikke på, at vi kan gennemføre en lovgivning her inden sommerferien, og i virkeligheden er der vel også behov for, at vi ikke kun tager fat i et hjørne af denne problemstilling.
Katrine Daugaard (LA), 2026-01-20:
Grunden til, at vi synes, at ekspertgruppen var et godt forslag, var egentlig, at det var vores ønske, Liberal Alliances ønske – og det kan man jo så håbe at ministeren vil tage med, nu når han gerne vil springe det led over – at ekspertgruppen gerne skulle se på, om forældelsesfrister bør fjernes helt i sager, hvor børn har været i myndighedernes varetægt.
Rosa Lund (EL), 2020-11-24:
Nu har vi det jo sådan i Enhedslisten, og det tror jeg egentlig godt hr. Ole Birk Olesen ved, hvis han tænker sig lidt om, at vi sådan set tror, at der er mange penge at hente til statskassen, hvis vi lægger nogle afgifter i toppen af samfundet for så at kunne lave nogle lettelser andre steder.
Morten Østergaard (RV), 2016-10-06:
Men jeg må også konstatere, til trods for uenigheden om de meget store uddannelsesbesparelser, at Socialdemokraterne trods alt ikke vil skære ned på erhvervsuddannelserne, som regeringen jo vil, og at Socialdemokraterne står vagt om den grønne omstilling – det gør regeringen ikke – og også udbygning af den kollektive trafik.
Trine Torp (SF), 2019-01-10:
Jeg vil selvfølgelig også rigtig gerne sige tak til Alternativet, til Radikale og til Enhedslisten for at støtte forslaget, også med de mindre forbehold, der måtte være til det, og tak til de andre partier for at tilkendegive, at de støtter intentionen, men jo alligevel ikke kan støtte forslaget, hvilket jeg jo er lidt ked af.
Mikkel Dencker (DF), 2004-02-04:
Jeg føler ikke noget ubehag ved, at vi i Dansk Folkeparti har støttet indførelsen af de ordninger, som jeg mener har et rigtig godt samfundsøkonomisk sigte. Så kan jeg forstå, at hr. Vernersen genoptog hr. Bukstis spørgsmål.
Ole Sohn (SF), 1998-11-17:
Derfor vil jeg sige, at SF er enig i forslagets hovedsigte, der netop er, at man i stedet for de perspektivløse aktiveringspenge, som i dag bliver puttet ind ad bagdøren, siger: Okay, vi erkender, at der er behov for offentlig støtte til offentlige arbejdspladser, men giv tilskuddene ad fordørene på ordinære vilkår, sådan at vi kan komme i gang med en lang række af de opgaver, som også er skitseret i Enhedslistens forslag.
Ole Sohn (SF), 2011-11-30:
Det er derfor, regeringen lægger utrolig stor vægt på, at vi laver en grøn omstilling i samfundet, sådan at vi bliver i stand til at producere mere bæredygtigt med mindre brug af fossile brændsler og mere brug af vedvarende alternative energikilder, netop for at vi kan få en vækst og forbedring af vilkårene for borgerne på en måde, hvor vi skaber nye job inden for den grønne industri, samtidig med at vi mindsker forureningen og udslippet af CO2.
Jeppe Bruus (S), 2014-04-25:
Så for at opsummere: Vi har tiltro til det amerikanske retsvæsens evne til at sikre en fair rettergang for Edward Snowden, og vi mener som udgangspunkt ikke, at Danmark skal forsøge at forhindre andre lande i at retsforfølge deres egne statsborgere for lovovertrædelser begået i deres hjemlande, når der ikke risiko for alvorlige menneskerettighedskrænkelser, og derfor kan Socialdemokraterne ikke støtte beslutningsforslaget.
Jacob Mark (SF), 2016-12-16:
Jeg har simpelt hen haft mennesker inde på mit kontor, der havde 2-3 måneder tilbage af deres uddannelse, men vidste, at de nok hørte til et andet sted, eller at det ikke var sikkert, at det var det, de skulle lave resten af livet, og jeg har måttet kigge dem i øjnene og sige, at jamen så må du droppe ud.
Klaus Hækkerup (S), 2004-05-05:
Der er nemlig allerede i sygehusloven i § 13, stk. 5, foreskrevet og givet hjemmel til, at i tilfælde, hvor kvalitets- og ressourcemæssige hensyn taler for, at visse behandlingsformer samles på et eller flere sygehuse, så kan indenrigs- og sundhedsministeren fastsætte regler herfor osv.
Karsten Lauritzen (V), 2011-12-20:
Jeg tror ikke, at nogen af os bryder os om, at 14-årige skal straffes, men vi ser desværre meget alvorlige sager med 14-årige, der begår alvorlig kriminalitet, og det må medføre, at det har en mere alvorlig konsekvens end en samtale med en socialrådgiver.
Bent Bøgsted (DF), 2008-02-19:
Der tror jeg ikke vi bliver enige i den forbindelse, men vi kan hurtigt blive enige om, at det er uacceptabelt, hvis der kommer arbejdskraft, der underbyder den danske arbejdskraft, og der kan vi ikke acceptere det, hvis de indgår en lav overenskomst, som hr. Thomas Adelskov var inde på, til 40 kr. i timen.
Signe Munk (SF), 2023-02-22:
Derfor mener jeg, det er helt centralt, at vi begynder at handle, og derfor kunne jeg godt tænke mig at høre, om ministeren kan se nogle områder, hvor det giver mening at arbejde med de forbrugsbaserede udledninger, f.eks. fødevarer, transport, tøjproduktion og andet.
Lars Barfoed (KF), 2011-05-02:
Hvis en person, der tidligere er fundet skyldig i uforsvarlig behandling af dyr, på ny begår et tilsvarende forhold, vil den pågældende ligeledes kunne frakendes retten til at beskæftige sig med dyr, og det er retten, der under hensyn til sagens samlede omstændigheder tager stilling til spørgsmålet om frakendelse.
Karin Nødgaard (DF), 2013-02-05:
Jeg har da også respekt for det kommunale selvstyre, men når vi i dag ser en tilfredshed på mellem 88 og 90 pct., tror jeg det var, med henholdsvis kommunal og privat hjemmepleje, tror ministeren så, at det tal stadig væk vil være så højt, når det her bliver implementeret?
Rune Lund (EL), 2017-10-12:
Hvordan de præcise betingelser har været i forbindelse med forhandlingerne med Total, herunder den her skatteklausuls status, ved vi endnu ikke, og der er indkaldt til et møde, et samråd i Folketinget her for at få styr på de nærmere tekniske detaljer i den her aftale, herunder hvordan det dog kan være, at den her absurde skatteklausul åbenbart er gået videre til Total, selv om den danske stat i den forbindelse kunne have valgt ikke at give den videre eller stille yderligere betingelser for, at man kunne lade den gå videre.
Martin Henriksen (DF), 2010-12-17:
Men jeg kunne godt tænke mig at høre, om Det Radikale Venstre – det kunne også være interessant, hvis andre partier, Socialdemokraterne og andre, havde lyst til at svare på det – hvis man får mulighed for det, vil genindføre de regler, som vi forhåbentlig afskaffer lige om lidt, sådan at danske statsborgere er dårligere stillet i forhold til adgangen til dansk folkepension end udlændinge, der har asylstatus i Danmark.
Rikke Hvilshøj (V), 2005-11-09:
Nu er det altså ikke sådan, at jeg som minister – og det tror jeg egentlig også hr. Bjarne Laustsen, hvis han tænker sig lidt om, vil være mest tryg ved – sådan kan skalte og valte og sige: Her er der en, der arbejder uden lovlig arbejdstilladelse, det skal han så alligevel have lov til; og her er en anden, som heller ikke har lovlig arbejdstilladelse, og vedkommende skal efter reglerne meldes til politiet.
Jens Joel (S), 2013-01-17:
Så apropos det, at undertegnede blev skoset lidt af Liberal Alliances ordfører for at komme med udokumenterede og ukonkrete påstande i min ordførertale – det var så om Liberal Alliances politik – vil jeg gerne bare lige for the record høre: Hvem har sagt, der ville blive krig i Europa, hvis ikke vi kom ind i euroen?
Birthe Rønn Hornbech (V), 1998-01-15:
Jeg ved ikke helt, hvor meget SF's ordfører, fru Margrete Auken, var enig med forslagsstillerne, men det, jeg i hvert fald kunne høre, og jeg vil tillade mig også at betragte det som noget positivt, er, at fru Margrete Auken var bekymret over nogle af de hændelser i fængslerne og i hvert fald på det punkt tog udgangspunkt i virkeligheden, det, som vi synes er et kæmpeproblem: når folk er frihedsberøvede, så må man jo sige, at så har det offentlige ansvaret for dem, men vi kan faktisk ikke beskytte dem, og det, at de går i isolation for at slippe fra repressalier fra andre, er naturligvis fuldkommen utilstedeligt.
Theresa Scavenius (UFG), 2024-03-19:
Det er også derfor, at hele lovforslaget handler om, at der skal dispenseres, at der skal afvises, at klagemuligheder skal afskæres, at EU skal underrettes, fordi der er så mange miljøhensyn, der skal laves afværgeforanstaltninger til osv. osv., som mange netop er kritiske over for.
Carolina Magdalene Maier (ALT), 2018-05-09:
Problemet er bare, hvis den måde, vi gør det på, ødelægger de unge mennesker, fordi de faktisk kommer ud i stress og mistrivsel på en måde, som giver nogle tilbageslag, i forhold til at de faktisk ikke kan arbejde og ikke kan bidrage til vores statskasse på den måde, vi håber på.
Frank Jensen (S), 2000-10-11:
Men det mest effektive middel er altså at vise over for dem, at man løber en meget stor risiko for at blive anholdt og også for at blive fremstillet i grundlovsforhør og også med mulighed for, hvis der er tilstrækkeligt grundlag for det med den kriminalitet, man har begået, at blive varetægtsfængslet og frihedsberøvet umiddelbart efter begivenheden.
Peter Skaarup (DF), 2004-02-20:
Det eneste, man ikke nævnte i den tale, der blev holdt ved debatten den 9. april 2003, var sådan set de sundhedsmæssige forbindelser. Er det et tegn på, at man ønsker at støtte økonomiske, handelsmæssige og kulturelle forbindelser, men ikke sundhedsmæssige forbindelser, fordi man vil ikke støtte, at Taiwan får observatørstatus i WHO?
Simon Emil Ammitzbøll (LA), 2011-03-29:
Der er jo også et flertal af de politikere, der er til stede i salen lige nu, der er kvinder, og der er en stor andel af de politiske ledere fra de forskellige partier, som er kvinder, så det går jo egentlig ret fint, også selv om man skulle forfalde til resultatlighed i stedet for det med lige muligheder.
Lars Løkke Rasmussen (V), 2011-05-31:
Hvis vi kigger frem mod 2020, og det er jo faktisk lige om et øjeblik – det er om 9 år – vil vi se, at situationen er den, at i den periode vil det være sådan, at for hver gang der er fem, der forlader arbejdsmarkedet for at gå på pension, så er der kun fire unge, der træder ind.
Høgni Hoydal (T), 2007-05-31:
Jamen nu, når det er blevet så udbredt at komme med gode tilbud, så kan jeg også give statsministeren det tilbud, at jeg gerne skal rejse hjem med det samme i morgen, når situationen er blevet sådan, at det ikke er her i det danske Folketing og i den danske regering, at man tager afgørelser på det grønlandske og det færøske folks vegne.
Søren Egge Rasmussen (EL), 2019-12-12:
Men man må også sige, at hvis det er en overskudsvarme, som kun er i en virksomhed 7 eller 8 timer om dagen, og man skal til at lave store investeringer for at udnytte det, så er det en anden økonomi, end hvis man finder virksomheder, hvor der er overskudsvarme året rundt.
Kathrine Olldag (RV), 2020-10-23:
Skattestyrelsens ønske om, at vi i lovteksten er særlig opmærksomme på SMV'ernes manglende anvendelse af digitale løsninger, vil jeg også meget gerne, som indimellem hårdt ramt skatteordfører, understrege er vigtigt at notere sig i det videre arbejde.
Lars-Emil Johansen (SIU), 2004-05-26:
Som sagt er det også af kolossal betydning, at vi i Grønland nu forstår at sikre de unge grønlandske intellektuelle kræfter, vi råder over i dag, som har erfaring fra udlandet og har sproglig kapacitet, indflydelse på det nye samarbejdsudvalg, som aftalekomplekset jo også indeholder.
Peter Skaarup (DF), 2022-03-03:
Der kunne jeg godt tænke mig at høre fru Samira Nawa, om De Radikale ikke er optaget af, at man f.eks. som i sagen fra Aalborg med Mia, der bliver dræbt, meget hurtigt fra politiets side har alle muligheder for og alle redskaber til at finde frem til, hvem der har dræbt den pågældende.
Lea Wermelin (S), 2025-02-21:
Det er i hvert fald derfor, vi gør det, altså for at give en større tryghed derude, for det er jo noget af det, vi har hørt, altså i virkelig en kritik fra begge steder, både fra dem, der skal udskrive, men jo også fra de patienter, der skal modtage det, hvis det er enormt svært at få en læge til at anerkende, at det her er noget, man kan gøre.
Signe Munk (SF), 2024-05-07:
Lovforslaget her hviler på aftalen om mere vedvarende energi på land, og jeg synes sådan set, det er en aftale, der på mange måder finder de helt rigtige balancer mellem hensynet til at få mere tempo i vores arbejde med at sætte solceller og vindmøller op og samtidig beskytte f.eks. sårbar natur og sikre, at der er en lokalbestyrelse, som hele tiden er med i processen.
Villy Søvndal (SF), 2005-03-10:
Det kan undre, at regeringen ikke er mere optaget af også på de områder at sikre, at det, at man sender meget store offentlige beløb ind i en sektor, så modsvares af tilsvarende krav om at være med til at løse nogle af de store problemer, der er – jeg tror, at statsministeren har kaldt det noget for noget.
Hans Christian Schmidt (V), 2003-03-12:
Men indsatsen har heller ikke været gratis. Og når problemet er voldsomt i forhold til, at vi ikke kan forklare, hvor mange millioner ton der er reduceret f.eks. fra 1990 frem til nu, eller fra 1993 frem til nu, og vi heller ikke ved, hvad det har kostet os, så må vi jo forlade os på nogle, som har gjort nogle forsøg på det. Jeg vil bare sige til dem, der siger, at det er der nok slet ingen, der gør et forsøg på: Jo, det er der!
Steen Gade (SF), 2011-02-24:
For øvrigt har jeg ikke sagt, at vi skulle tage støtten fra zoologiske haver; jeg har påpeget, at vi har 130 forskellige ordninger, som vi kalder erhvervsstøtte, hvoraf nogle af dem nok ikke, når det kommer til stykket, er erhvervsstøtte og derfor måske skulle finansieres på anden vis.
Thor Gunnar Kofoed (V), 2003-10-24:
Til hr. Nicolai Wammen og hr. Ole Stavad kan jeg sige: Det offentlige bemyndiger landbruget til at definere et arbejde inden for promilleafgiftsfondsbestyrelsens rammer til at opkræve en promille. Så beder man Skatteministeriet om at opkræve den promille, og de penge føres så tilbage til promilleafgiftsfondene og afgiftsfondene, og fondene kan så bruge og forvalte dem som foreskrevet i reglerne.
Ebbe Kalnæs (CD), 1998-04-30:
Hvis man kigger på aftalen mellem regeringen og Kommunernes Landsforening om den økonomi, der gælder for 1998, er det jo nok en model og en type aftale, som vi vil se noget i retning af igen, og den er jo ganske forsigtig i sine vendinger med hensyn til, hvordan man udvikler den service, som vi alle ønsker. Og når vi kigger på det oplæg, der her er fra SF, ligger det jo i forlængelse af det, vi i de senere dage har været med til at lave om udstødelse og boliger og andet, og jeg oplever det også som lidt af en kampagneregn. Der skal ikke herske tvivl om, at CD ønsker et velfærdssamfund, der har en høj service, og et samfund, der er bedst muligt for børn, for syge og for ældre.
Marlene Harpsøe (DF), 2009-05-07:
Og så synes vi da i øvrigt i Dansk Folkeparti, at når forslagsstillerne i forslaget f.eks. skriver, at man skal mindske markederne for organiseret kriminalitet, lugter det lidt hen ad, at forslagsstillerne eller i hvert fald en del af dem håber på, at en sådan rund og bred og dybest set intetsigende formulering kan føre til, at vi sidder og diskuterer fri hash.
Josephine Fock (ALT), 2016-04-14:
Der kommer en beskyttelse af forbrugerne ved at indføre en obligatorisk betænkningsperiode på 48 timer ved indgåelse af aftaler om de kortfristede forbrugslån, som indgås uden sikkerhedsstillelse og uden betingelser om køb af varer eller tjenesteydelser, og hvor løbetiden maksimalt er 3 måneder.
Ellen Trane Nørby (V), 2009-03-24:
Nu er det jo sådan, at hele det arbejde, der har været i gang, siden den tidligere økonomi- og erhvervsminister Bendt Bendtsen underskrev protokollen på Danmarks vegne, har været en systematisk gennemgang af al dansk lovgivning for at finde ud af, om FN's handicapkonvention sådan set er i overensstemmelse med de regler, der er - og også en kortlægning af, hvor der er behov for at gå ind.
Anders Fogh Rasmussen (V), 2007-11-29:
Så alt i alt synes jeg, vi i dag har haft en debat, der ikke har bragt parterne længere væk fra hinanden, men som tværtimod har været en understregning af, at der her efter valget er et bredt ønske i Folketinget om at komme i gang med arbejdet og få skabt løsninger, der hviler på et bredt grundlag.
Ole M. Nielsen (KRF), 2000-05-25:
Jeg er alvorligt bange for, at ministeren har committed sig, men da miljøministeren jo er en snu rad og en dreven politiker, så kunne det jo ske, at han havde en kattelem, som han skulle have en lille smule hjælp til at få åbnet, sådan at man kunne omstøde beslutningen endnu.
Anders Samuelsen (RV), 2004-05-25:
Der tror vi, at der ligger et potentiale, fordi der bliver en tæthed, en nærhed mellem den enkelte borger, brugeren, institutionen og det konkrete, fordi man har en aktie i det, hvis man kan sige det på den måde, ved at man har en ældre, som er på plejehjem, eller man har et barn, som er i daginstitution eller i skole.
Flemming Kofod-Svendsen (KRF), 2000-12-13:
men jeg skal da notere mig synspunktet til en anden god gang. Jeg vil da godt hjælpe hr. Frank Aaen lidt, for vi har faktisk nogle finansieringsforslag, som jeg lige vil høre hr. Frank Aaens kommentarer til: En reklameafgift på husstandsomdelte reklamer kunne vel ikke give Enhedslisten de store problemer at stemme for.